Vaikla sõnul sõltuvad Tallinki finantstulemused suurel määral teenindatud reisijate arvust ning ettevõtte suurimast kuluallikast ehk kütusehinnast. Lõppenud majandsaasta kolmandas kvartalis langes reisijate arv Vaikla sõnul eelkõige eelmise aasta kõrge võrdlusperioodi pärast. Nimelt tehti sel aastal turunduskampaaniat teise ja kolmanda kvartali vahel ühtlasemalt ning seepärast veeti märtsis tunduvalt vähem  reisijaid üle mere. «Juunis kasvas reisijate arv aga juba 10 protsenti ning sarnast trendi ootame ka järgnevatelt kuudelt,» lausus Vaikla.